**Naziv obveznika: Osnovna škola Svetvinčenat** Adresa sjedišta: Svetvinčenat 98, 52342 Svetvinčenat

Žiro račun: HR6624070001118014366 OIB: 92363347984

MBO: 03203590

RKP: 11017

Razina: 31

Šifra djelatnosti: 8520 Osnovno obrazovanje

Razdjel: 0

Šifra županije: 18 Istarska

Šifra općine: 435 Svetvinčenat

Oznaka razdoblja: **2024 -06**

**BILJEŠKE**

uz financijsko izvješće za razdoblje

od 1. siječnja do 30. lipnja 2024. godine

**Bilješke uz PR-RAS**

**6361 Tekuće pomoći proračunskim korisnicima iz proračuna koji im nije nadležan**

u odnosu na prethodno razdoblje, povećan je prihod za 132,1% iz razloga povećanja osnovice za izračun plaće zaposlenima temeljem kolektivnog ugovora od 01.03.2024. godine. Odlukom MZO povećana su i materijalna prava za isplatu regresa na 300,00€ te odlukom MZO od 01.01.2023. godine financira prehranu učenika.

**6526 Ostali nespomenuti prihodi**

Prihod po posebnim propisima, odnosi se na prihod od uplate roditelja djece produženog boravka. U odnosu na isto razdoblje prošle godine manji je za 57,0%.

**6615 Prihodi od pruženih usluga**

Smanjenje prihoda od najma školskih prostorija.

**31 Rashodi za zaposlene**

Rashodi za zaposlene povećani su u odnosu na prethodnu godinu za 113,4%. Najveće odstupanje u odnosu na prethodnu godinu imaju troškovi za plaću (šifra 3111) i doprinosi za obvezno zdravstveno osiguranje (šifra 3132) iz razloga povećanja koeficijenata zaposlenicima Temeljem kolektivnog ugovora od 01.ožujka 2024.godine.

**3114 Plaće za posebne uvjete rada**

Dodatak za rad po prilagođenom programu i smjenski rad.

**312 Ostali rashodi za zaposlene**

Jubilarne nagrade, pomoć za bolovanje duže od 90 dana i ostale pomoći, regres i ostala materijalna prava radnika koja proizlaze iz zakonskih propisa.

**3212 Naknade za prijevoz, rad na terenu i odvojeni život**

Naknade troškova zaposlenima - indeks u odnosu na isto izvještajno razdoblje ove godine u odnosu na prošlu iznosi čak 104,3%, iz razloga većih prijevoza i realiziranih višednevnih izleta i terenske nastave, kojih je u odnosu na prethodnu godinu bilo manje.

**3221 Uredski materijal i ostali materijalni rashodi**

Uredski materijal, literatura, materijal i sredstva za čišćenje i održavanje, materijal za higijenske potrebe i ostali materijal za potrebe redovnog poslovanja.

**3222 Materijal i sirovine**

Namirnice za pripremu obroka za školsku marendu i produženog boravka.

**3223 Energija**

Troškovi energenata (električna energija, plin, lož ulje) prate kretanje cijena na tržištu.

**3231 Usluge telefona, pošte i prijevoza**

Povećanje rashoda radi sufinanciranja troška prijevoza na terenskim nastavama.

**3234 Komunalne usluge**

Troškovi opskrbe vodom, odvoza smeća, deratizacije i sl. prate kretanje cijena na tržištu.

**3236 Zdravstvene i veterinarske usluge**

Redovni sanitarni pregledi kuhinjskog osoblja i laboratorijski nalazi analize vode, hrane i briseva u školskoj kuhinji.

**3237 Intelektualne i osobne usluge**

Pravno savjetovanje.

**3238 Računalne usluge**

Povećanje rashoda po osnovi digitalizacije vođenja uredskog poslovanja eUred, za potrebe urudžbiranja i arhiviranja dokumentacije u tajništvu škole.

**329 Ostali nespomenuti rashodi poslovanja**

Indeks u odnosu na isto izvještajno razdoblje ove godine u odnosu na prošlu odnosi 41,9%, iz razloga smanjenja većine rashoda za tekuću godinu.

**3433 Zatezne kamate**

Kamate po osnovi sudskih presuda u 2022. godini nisu zabilježene u 2023. godini.

**3722 Naknade građanima i kućanstvima u naravi**

Sufinanciranje cijene prijevoza učenika u školu i iz škole, povećanje radi rasta cijena energenata. Indeks u odnosu na isto izvještajno razdoblje ove godine u odnosu na prošlu iznosi 162,6 %, iz razloga povećanja troškova prijevoza, a sve uzrokovano inflacijom.

**19 Rashodi budućih razdoblja i nedospjela naplata prihoda**

Kontinuirani rashodi budućih razdoblja: plaće za zaposlene i naknada za nezapošljavanje osoba s invaliditetom za mjesec lipanj 2024. godine koji će biti isplaćeni u srpnju 2024. godine.

**Bilješke uz OBVEZE**

**237 Obveze za naknade građanima i kućanstvima**

Obveze prema prijevozniku za redovan prijevoz učenika u školu i iz škole.

**V009 Stanje nedospjelih obveza na kraju izvještajnog razdoblja**

Stanje nedospjelih obveza na kraju izvještajnog razdoblja najvećim se dijelom odnosi na obveze za zaposlene po osnovi plaća te naknada za prijevoz na posao i s posla za mjesec lipanj, koje će biti isplaćene u mjesecu srpnju. Preostali dio obveza odnosi se na tekuće obveze za materijalne i financijske rashode, s rokom dospijeća nakon datuma završetka izvještajnog razdoblja.

Svetvinčenat, 09. srpnja, 2024.

 Ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Silvija Jeromela Obrovac, prof.